cyanic-selkie/wikianc huggingface dataset:
Gustaf Henrik Mellin
Mellin oli Ruotsissa suosittu kirjailija ja hänet tunnettiin ennen kaikkea historiallisista kertomuksistaan. Mellin kirjoitti myös runoja, lastenkirjoja, oppikirjoja sekä kansantajuisia tietokirjoja.
Luca Cereda
Luca Cereda (s. 7. syyskuuta 1981) on sveitsiläinen entinen jääkiekkoilija, joka oli pelipaikaltaan keskushyökkääjä. Toronto Maple Leafs varasi Ceredan NHL:ään ensimmäisen kierroksen 24. pelaajana vuoden 1999 varaustilaisuudessa. Pelaajauransa jälkeen hän on toiminnut valmentajana, ja hän valmentaa nykyään Sveitsin alle 18-vuotiaiden jääkiekkomaajoukkuetta.
Ajanlaskukiista (Suomen ortodoksinen kirkko)
Suomen hallitus puuttuu asiaan
Sekavan tilanteen johdosta Suomen hallituksen tehtäviä hoitanut senaatti puuttui asiaan ja ryhtyi loppuvuodesta 1918 murtamaan venäläisten asemaa hiippakunnan johdossa Paasikiven senaatti vahvisti viimeisessä istunnossaan 26. marraskuuta 1918 Valamon kirkolliskokouksen esityksen asetukseksi Suomen kreikkalaiskatolisesta kirkkokunnasta. Kärkihahmona tässä työssä oli senaattori E. N. Setälä, joka kuului puolueensa niin sanottuun perustuslailliseen oikeistosiipeen, jota kutsuttiin myös nuorsuomalaisiksi monarkisteiksi. Se merkitsi, etteivät Suomen venäläiset voineet häneltä suuria odottaa; ja aivan alkajaisiksi senaatti lakkauttikin siihen asti suomalaisten ortodoksien virallisia asioita hoitaneen Viipurin hengellisen konsistorin ja perusti tilalle väliaikaisen kirkollishallituksen 1. joulukuuta 1918 alkaen.
Hallitus hermostuu kiistaan
Vuoden 1919 aikana ei maan hallitus vielä halunnut puuttua ajanlaskukiistaan, mutta kun ekspansiivisen ulkopolitiikan eli äärimmäisyyssuomalaisten ajaman Itä-Karjalan valloitushankkeiden aika oli väistyä saman vuoden lopussa, alkoi mielenkiinto kahden kalenterin kysymykseen lisääntyä.
22. joulukuuta 1919 kirkollis- ja opetusasioiden ministeriö laati hyvin maltillisen aloitteen kalenteriasiassa; haluttiin tarkat tiedot molemmista ajanlaskuista sekä siitä oliko uudistus mahdollista toteuttaa koko kirkkokunnassa, koska kahden ajanlaskun käytön aiheuttama hämmennys seurakunnissa voisi ajan oloon olla jopa vaaraksi valtakunnan ulkopolitiikalle.
Arkkipiispa vastustaa ehdotusta turhaan
Yleensäkin jos apulaispiispa ehdottomasti tarvittaisiin, vaikkapa varsinaisen piispan pitkällisen ja vakavan sairauden johdosta, eikä Moskovan patriarkka kerta kaikkiaan ollut käytettävissä – jos esimerkiksi viisumeita ei jostain syystä saataisi – niin apulaisen vihkimistä ei saisi suorittaa vieraassa patriarkaatissa. Serafimin mukaan ainoa oikea vihkijä olisi (hänen näkemyksensä mukaan) "Moskovan laillisena sijaisena" toimiva Karlovcin synodi eli "Venäjän kirkko maanpaossa". Serafim lisäsi, että Karlovcin synodilta saataisiin myös tarvittaessa sijainen oikeaoppisemmalla tavalla kuin hankkimalla "tarpeeton" oma apulaispiispa. Aikanaan voitaisiin sitten hakea vahvistus Moskovan synodilta. Valtioneuvosto torjui Serafimin ehdotukset täydellisesti – ei vähiten siksi, että niiden ydinkohtina olivat paitsi Moskovan yhteydessä pysyminen myös vanhaan ajanlaskuun palaaminen: molemmat vaihtoehdot koettiin poliittisesti mahdottomiksi.
Vaikea ja pitkällinen valintaprosessi
Ainoat haittapuolet olivat heikohko suomen kielen taito, mutta sen oletettiin korjautuvan pian (kuten kävikin) sekä Viron kansalaisuus. Viron ortodoksinen kirkko suostui hänen lähtöönsä maasta, joskin hiukan pahoitellen; Aaville olisi löytynyt piispuus omastakin maasta; Tallinnan piispa Platon oli joutunut jo vuonna 1921 bolsevikkien murhaamaksi.
J. N. Vainio
Johannes (Juho) Natanael Vainio (3. syyskuuta 1875 Hiitola – 17. toukokuuta 1948 Pori) oli suomalainen kansakoulunopettaja, kuoronjohtaja ja säveltäjä.
Elric Melnibonélainen (romaani)
Vastaanotto
Jason Sheehan toteaa Elric Melnibonélaisen olevan yksi tuhansista fantasiaromaaneista, jotka kuvaavat miekkaa kantavaa joukkomurhaajaa. Genren vähäisemmistä sankareista Elric eroaa kuitenkin siinä, että hän on ”ylivoimaisesti tyylikkäin, synkin, tunnelmallisin, hienostunein, rappeutunein, huumeriippuvaisin, kirotuin, häiriintynein ja tunne-elämältään omituisin joukkomurhaaja”.
Ajanlaskukiista (Suomen ortodoksinen kirkko)
Yhteenveto
Yleisesti ottaen juuri suomalaiskansallisen identiteetin omaksuminen oli se punainen lanka, jota seuraten Suomen ortodoksinen kirkko pystyi luovimaan halki itsenäisyyden ensi vuosikymmenten myrskyjen kohti nykyistä vakaata asemaa. Siksi ajanlaskukysymys saikin korostuneemman aseman kuin olisi pitänytkään.
Chilen laivasto
Historia
Maa pysyi toisessa maailmansodassa puolueettomana ja sen laivasto ei saanut apua mistään sotaa käyvästä maasta.
Pyhän Lasaruksen kirkko
Kirkko sijaitsee vanhan Lárnakan eteläosassa Plateía Agíou Lazárou -aukiolla. Kirkko edustaa bysanttilaista tyyliä, mutta siinä on lukuisia myöhempiä lisäyksiä. Muun muassa kellotorni on myöhemmältä ajalta ja läntistä tyyliä. Katossa on kolme kupolia. Lasaruksen hauta on kirkon alla. Kirkon lähellä toimii bysanttilainen museo.
Väinö Tiger
Tiger osallistui Suomen Taiteilijain näyttelyihin vuosien 1921 ja 1945 välillä.
Verihelttajauhikas
Verihelttajauhikas (Melanophyllum echinatum) on kupera tai laakealakkinen ruskehtava jauhikaslaji. Sienen jalka on punainen tai ruskea. Sieni haisee pahalle eikä ole ruokasieni. Se kasvaa kosteikoissa pensaiden juurella lehtimetsissä ja kasvihuoneissa. Se on Suomessa harvinainen.
Kevin Hagen
Kevin Hagen (3. huhtikuuta 1928 Chicago, Illinois, Yhdysvallat – 9. heinäkuuta 2005 Grants Pass, Oregon, Yhdysvallat) oli yhdysvaltalainen näyttelijä. Hän näytteli tohtori Bakeria televisiosarjassa Pieni talo preerialla.
Raskasmetalli
Historia
Kupari, tina, lyijy, antimoni ja elohopea ovat raskasmetalleja, joita on käytetty esihistoriasta lähtien. Kuparia käytettiin jo yli sitten työkaluissa, koruissa ja alkeellisissa aseissa. 3000 vuotta ennen ajanlaskun alkua kuparista ja tinasta opittiin valmistamaan kovempaa ja kestävämpää pronssia ja aineen käytön yleistyminen johti pronssikauteen. Lyijyä käytettiin sen muokattavuuden vuoksi vesijohdoissa Mesopotamiassa jo 3000 vuotta ennen ajanlaskun alkua ja myöhemmin antiikin Roomassa samaan tarkoitukseen. Lyijyn käyttö vesijohdoissa on edelleen melko suuri maailmanlaajuinen ongelma.
Joidenkin raskasmetallien haitallisuus on tiedetty pitkään. Antiikin roomalaiset avasivat lyijykaivoksia ympäri Eurooppaa ja niissä työskentelevien orjien lyijymyrkytykset olivat yleisiä. Lyijyn käyttö astioissa, kuten juomapikareissa, aiheutti haittavaikutuksia myös tavallisen kansan keskuudessa. Suurten lyijypitoisuuksien uskotaan vaikuttaneen Rooman heikkenemiseen antiikin loppupuolella.
Suomessa termi raskasmetallit on määritelty ympäristöministeriön vaarallisia jätteitä käsittelevässä asetuksessa vuonna 2000. Termin käyttö on yleistynyt, kun ihmisten huomio on kiinnittynyt entistä enemmän ympäristön ja erityisesti ravinnon sisältämiin haitallisiin aineisiin.
Valvonta
Nykyisin ihmisen toiminnasta aiheutuvat raskasmetallipäästöt ovat erittäin tarkkaan ympäristölainsäädännössä säänneltyjä ja valvottuja. Ympäristömyrkkyjä on tärkeä valvoa niiden pysyvyyden takia. Niiden vaikutukset ovat kasautuvia, joten niiden aiheuttamat vahingot saattavat ilmetä vasta vuosien päästä varsinaisesta altistumisesta. Esimerkkejä valvonnasta:
Käyttö teollisuudessa
Elohopeaa louhitaan vuosittain noin, josta Suomessa noin. Elohopeaa ei esiinny puhtaana luonnossa vaan malmeissa. Pääasiassa sitä saadaan sinoperista eli elohopeasulfidista eroteltuna. Tärkeimmät elohopean tuottajamaat ovat Kiina, Kirgisia ja Espanja. Louhinnan lisäksi elohopeaa käytetään varsinkin kehitysmaissa laajalti kullan erottamiseen malmista. Terveys- ja ympäristöhaittojen takia sitä on pyritty vähentämään ja korvaamaan vaarattomalla booraksilla.
Teollisuudessa lyijyä ja lyijy-yhdisteitä käytetään muun muassa korroosionestoaineena, väriaineena ja pehmikkeenä maaleissa (lyijydioksidi, lyijykromaatti ja lyijynaftelaatti), lisäaineena kristallilasissa (lyijyoksidi), stabilisaattorina PVC-muoveissa (lyijystearaatti) ja lisäaineena ruudeissa (lyijyasetaatti). Työterveyslaitoksen arvion mukaan lyijylle altistuu Suomessa noin 4500 työntekijää. Suurimmat altistuvat ammattiryhmät lyijylle ovat koneen- ja moottorinkorjaajat, valimotyöntekijät, muovituotetyöntekijät, elektroniikka- ja teleasentajat sekä konepaja- ja rakennusmetalli työntekijät. Voimakkaimmin altistuneita ammattiryhmiä ovat valimotyöntekijät, sulatto- ja sulatusuuni työntekijät sekä hitsaajat ja kaasuleikkaajat.
Lee Seung-hoon
Pikaluistelu
Lee voitti yhteislähdön maailmancupin kausilla 2014–2015 ja 2016–2017 sekä sijoittui kolmanneksi 2017–2018. Hän on voittanut kahdeksan maailmancupin osakilpailua yhteislähdössä ja yhden 5 000 metrillä.
Liitokalmarit
Liitokalmarit (Ommastrephidae) on kalmareihin kuuluva mustekalaheimo, jotka ovat saaneet nimensä kyvystään tehdä pieniä hyppyjä ylös vedestä, hieman kuten liitokalat.
American Civil Liberties Union
Baldwin oli kommunisti. Hän vieraili 1927 Neuvostoliitossa ja kirjoitti kirjan Liberty Under the Soviets. Myöhemmin hän alkoi arvostella Neuvostoliittoa ja vuonna 1940 ACLU puhdisti riveistään kaikki kommunistit. Kielto kumottiin 1967. Baldwin jätti järjestön johdon 1950.
Republikaanit ja konservatiivit ovat usein arvostelleet järjestöä. Vuoden 1988 presidentinvaaleissa George H. W. Bush leimasi Michael Dukakisin laitavasemmistolaiseksi hänen ACLU-jäsenyytensä vuoksi.
Syyskuun 11. päivän iskujen jälkeen säädetyn Patriot Act -lain tultua voimaan ACLU:n jäsenmäärä kasvoi viidenneksellä 330 000 jäseneen. Järjestön jäsenmäärä jatkoi nopeasti kasvuaan ja oli elokuussa 2008 yli puoli miljoonaa, jonka jälkeen jäsenmäärän nousu tasaantui.
Zamak
Samakkiseokset ovat kevyitä verrattuna esimerkiksi teräksiin ja niitä käytetään erilaisten esineiden kuten ovenkahvojen ja moottorien osien valmistamiseen valamalla ja työstämällä. Seokset ovat huokoisia joten murtolujuus ja kulutuksenkesto eivät yllä terästen tasolle. Väri vaihtelee hopeanharmaasta kuparinvivahteiseen, jolloin seosta voidaan käyttää myös koriste-esineisiin. Samakkiesineitä voidaan päällystää esimerkiksi kromilla, kuparilla tai hopealla, mutta myös alumiinilla. Pinta voidaan käsitellä myös jollain titaaninitridin johdoksella tavoiteltaessa kestävähköä sävypintaa.
The Pretty Reckless
MTV:n haastattelussa Momsen paljasti yhtyeen vaikutteiksi The Beatlesin lisäksi useita grunge-yhtyeitä, kuten Soundgarden, Audioslave ja Nirvana. Hän myös mainitsi omiksi vaikutteikseen Debbie Harryn, Joan Jettin ja Cherie Currien.
Hämeenlinnan Suunnistajat
Hämeenlinnan Suunnistajat r.y. (HlS) on vuonna 1954 perustettu hämeenlinnalainen suunnistusseura. Seuralla on noin 250 jäsentä.
Gabriel Tarde
upright|thumb|Gabriel Tarde Jean-Gabriel De Tarde tai Gabriel Tarde (12. maaliskuuta 1843 Sarlat – 13. toukokuuta 1904 Pariisi ) oli ranskalainen sosiologi, kriminologi ja sosiaalipsykologi.
Afterplay
Afterplay on yhdysvaltalaisen säveltäjän ja pianistin Brian Kellyn studioalbumi, joka julkaistiin 14. lokakuuta 2008.
Caelius
Kukkulalla käytiin verinen taistelu keisari Aurelianuksen aikana vuonna 271 Rooman rahapajan kapinallisten ja kaupunkikohorttien sotilaiden välillä. Joidenkin lähteiden mukaan taistelussa kuoli noin 7 000 ihmistä, mutta kapina saatiin taltutettua.
Abdoulaye Ascofaré
Ascofaré opiskeli Neuvostoliiton elokuvakorkeakoulussa VGIK:ssa ja työskenteli Malin radiossa vuoteen 1978. Sen jälkeen hän opetti Bamakon Kansallisessa taidekorkeakoulussa ja teki useita lyhytelokuvia. Ascofaré on ohjannut ja käsikirjoittanut pitkän elokuvan ''Faraw! Une mère des sables'' (1996). Se on yhteen päivään tiivistetty, fyysisesti intensiivinen kertomus köyhyyden kanssa kamppailevasta perheenäidistä.
Kaarle Stefan (Itävallan arkkiherttua)
Perhe
Kaarle Stefan avioitui Maria Teresa Habsburg-Toskanan (18. syyskuuta 1862 – 1933) kanssa 28. helmikuuta 1886 Hofburgin palatsissa Wienissä. Pariskunnalle syntyi kaksi tytärtä ja neljä poikaa, jotka olivat:
Michele ja Jennifer Steffin
Michele ja Jennifer Steffin (molemmat s. 23. maaliskuuta 1981 West Covina, Kalifornia, Yhdysvallat) ovat yhdysvaltalaiset identtiset kaksoset, jotka esiintyivät Pieni talo preerialla -draamasarjassa vuosina 1982–1983 Laura Ingalls Wilderin tyttären Rose Wilderin roolissa.
Alma (kryptozoologia)
Lokakuussa 2011 venäläinen retkikunta väitti löytäneensä Venäjän Shorijavuorilta Siperiasta lumimiehen jalanjälkiä, makuusijan, reviirimerkintöjä ja turkisnäytteitä. Väitteitä pidetään kuitenkin vain mukana olleen venäläispoliitikko ja -nyrkkeilijä Nikolai Valujevin julkisuustempauksena ja Kemerovon aluehallinnon yrityksenä houkutella seudulle turisteja.
Fairchild Republic A-10 Thunderbolt II
Suunnittelu
Suunnittelukilpailuun osallistui kuusi lentokonevalmistajaa, joiden esittelemistä prototyypeistä valittiin Fairchild Aircraftin kokeellinen YA-10A. Prototyypin ensilento tapahtui 10. maaliskuuta 1972, ja vuonna 1973 Yhdysvaltain ilmavoimat teki päätöksen YA-10A:n massatuotannon aloittamisesta. A-10 Thunderbolt II:n tuotanto käynnistettiin vuonna 1975, ja vuoden 1976 aikana ensimmäiset valmistuneet koneet siirrettiin lentäjien koulutusta varten Davis-Monthanin lentotukikohtaan Arizonaan.
Taistelukäytössä
Persianlahden sodan jälkeen Yhdysvaltain ilmavoimien A-10 Thunderbolt II:t osallistuivat seuraavan kerran sotatoimintaan 1999 Kosovon sodassa, jossa niiden käyttö oli kuitenkin vähäistä sen jälkeen, kun jugoslavialaiset onnistuivat ampumaan alas yhden F-117A Nighthawk -rynnäkkökoneen. Myöhemmin konetyyppi on ollut käytössä 2001 sodassa Afganistanissa, 2002 operaatio Anacondassa sekä 2003 Irakin sodassa, jossa yksi A-10 Thunderbolt II ammuttiin alas Bagdadin kansainvälisen lentoaseman lähistöllä.
A-10:n poistamista käytöstä on päätetty lykätä ja jatkaa sen käyttöä. Boeingin mukaan uusilla varaosasiivillä käyttöikää saadaan jatkettua vuoteen 2040 asti.
Koetusraamattu
Historia
Ingman itse oli tyytyväinen saamaansa tehtävään, koska hän oli omien sanojensa mukaan aina harrastanut suomen kielen puhtautta ja keskittyisi toimeksiannon mukaisesti vain parantamaan oikeinkirjoitusta. Työn edistyessä hän kuitenkin ryhtyi alkuperäistä suunnitelmaa suurempaan muutostyöhön, ja korjaustyö muuttui käännöstyöksi.
Ampumahiihdon maailmanmestaruuskilpailut 1961
Ampumahiihdon maailmanmestaruuskilpailut 1961 järjestettiin Uumajassa, Ruotsissa. Ohjelmassa olivat miesten 20 kilometrin kilpailu sekä joukkuekilpailu, jonka tulokset saatiin laskemalla yhteen kunkin maan kolmen parhaan kilpailijan ajat 20 kilometriltä.
Koetusraamattu
Historia
Ingmanin perhettä kohdanneista tragedioista ja sekä painatustyön että logistisista ongelmista huolimatta Ingman sai työnsä päätökseen, ja Uusi testamentti ilmestyi painosta syksyllä 1857 sekä koko Raamattu 1859.
Kritiikki
Vaikka teoksen saamaa arvostelua pyrittiinkin pehmittämään asiantuntijoiden positiivisilla lausunnoilla, oli epäluulo kansan keskuudessa kuitenkin herännyt. Tämän vuoksi koko teoksen ilmestyttyä siihen liimattiin paperiliuska, jossa oli sanat "Koetusraamattu".
Ludwig Goiginger
Elämäkerta
Goiginger syntyi Veronassa Italiassa 11. elokuuta 1863. Hän kävi koulua Salzburgissa ja aloitti sitten opintonsa pioneerikadettikoulussa Wienissä. Hän valmistui vuonna 1884 luutnantin arvoisena ja hänet sijoitettiin 2. pioneerirykmenttiin.
Vuosina 1906–1908 everstiksi ylennyt Goiginger toimi sotilasneuvontajana Makedoniassa, missä hän hoiti Osmanien armeijan järjestelyä makedonialaiskapinallisten voittamiseksi.
Maailmansodassa
Caporetton taistelussa vuonna 1917 Goiginger komensi 60. jalkaväkidivisioonaa. Hän menetti yhteyden ylempään upseeriinsa kenraali Ferdinand Kosakiin ja määräsi iltapäivällä 30. lokakuuta 1917 erään alaisuudessaan olevan prikaatin hyökkäämään Udinesta käsin kohti Madrision siltaa. Hän käski myös muut Kosakin armeijakunnan divisioonat (35. ja 24. divisioona) liittymään nopeaan liikkeeseen kohti Ariisia ja Rivignanoa. Kaiken kaikkiaan neljä divisioonaa otti häneltä vastaan määräyksiä taistelussa. Goigingerilla ei kuitenkaan ollut mitään tietoa naapurisektorin 1. Isonzon armeijan määräyksistä, eikä siitä, että hänen komentamansa joukot tunkeutuivat sen sektorille. Joka tapauksessa 60. jalkaväkidivisioona otti myöhään illalla 30. marraskuuta onnistuneesti Madrision sillan haltuunsa huolimatta italialaisten yrityksistä polttaa se. Goiginger sai seuraavana päivänä määräyksen palata välittömästi Codroipoon vievän tien pohjoispuolelle.
Berberiinitutkimuksen tila
Syöpätaudit
Berberiini on herättynyt kiinnostusta syövän estoaineena.
Berberiinin vaikutukset jyrsijöihin, selkärangattomiin ja muihin eläimiin
Kiinalais-japanilaisen tutkimuksen mukaan berberiini estää hiirien maksafibroosia (kirroosia).
Bibliothèques Européennes de Théologie
Historiaa
Vuonna 1999 järjestö muutti nimensä korostaakseen toimintansa eurooppalaista erityisluonnetta. Siitä tuli BETH: Bibliothèques Européennes de Théologie / European Theological Libraries / Europäische Bibliotheken für Theologie. Järjestölle avattiin omat Internet-sivut, joita päivitetään Leuvenin roomalaiskatolisessa yliopistossa (Katholieke Universiteit Leuven).
Berberiinitutkimuksen tila
Syöpäsolututkimus
Berberiiniä on tutkittu koeputkikokein joissain syöpätaudeissa (mm. rinta-, kieli- , melanooma , ihosyöpä (epidermoidi karsinoma), maksasyöpä (hepatoma) ja nenänielun syöpä.
Maurice Delafosse
Delafosse opiskeli Pariisin Itämaisten kielten koulussa ja vietti kaksi vuotta Pohjois-Afrikassa. Vuodesta 1894 lähtien hän työskenteli siirtomaavirkailijana ja piirin komendanttina Norsunluurannikolla ja Ranskan Sudanissa, Ranskan konsulina Monroviassa ja Ranskan Länsi-Afrikan siiviliasian päällikkönä. Delafosse nimitettiin Ubangi-Šarin kuvernööriksi vuonna 1918, mutta huonon terveytensä takia hän kieltäytyi virasta ja palasi Ranskaan. Hän työskenteli Itämaisten kielten koulun professorina vuodesta 1921.
Gabonin kansalliskirjasto
YK:n erityisjärjestö Unescon mukaan Madagaskarin aikuisväestöstä (yli 15-vuotiaat) lukutaitoisia oli 88,5 prosenttia (vuonna 2012).
Marc-André Bergeron
Marc-André Bergeron (s. 13. lokakuuta 1980 Saint-Louis-de-France, Quebec, Kanada) on kanadalainen entinen ammattilaisjääkiekkoilija. Hän oli pelipaikaltaan puolustaja. Bergeron pelasi NHL:ssä vuodesta 2002 vuoteen 2013 yhteensä 490 runkosarjaottelua seitsemässä eri joukkueessa.
Junioriura
Viimeisellä QMJHL-kaudellaan 2000–2001 Bergeron teki puolustajaksi korkeat tehopisteet, 42+59=101. Hän oli koko liigan tehokkain puolustaja. Kevään 2001 pudotuspeleissä Bergeron oli tehopisteillä 4+11=15 Shawiniganin paras pistemies. Hänet palkittiin kauden päätteeksi QMJHL:n parhaana puolustajana Emile Bouchard Trophylla sekä koko CHL:n parhaana puolustajana. Bergeron valittiin sekä QMJHL:n että CHL:n ensimmäiseen tähdistökentälliseen.
Alexander Brott
Alexander Brott (14. maaliskuuta 1915 Montreal – 1. huhtikuuta 2005 Montreal) oli kanadalainen säveltäjä, kapellimestari, viulisti ja pedagogi. Hän opiskeli McGillin konservatoriossa ja Juilliard Schoolissa. Vuonna 1939 hän sai työpaikan McGillin yliopistosta, jossa hän perusti oppilaitoksen oman kamariorkesterin. Vetäydyttyään muista tehtävistään yliopistossa vuonna 1980 hän jatkoi yhä orkesterin johtamista, vuodesta 1989 yhdessä poikansa Boris Brottin kanssa. Vuoden 2004 lopussa orkesterin johtaminen siirrettiin kokojnaan pojan vastuulle.
USS Ozark (1863)
Palvelus
Alus osallistui 12. maaliskuuta - 22. toukokuuta 1864 retkeen ylös Red Riveriä Alexandriaan Louisianaan. Alus poistettiin palveluksesta 24. heinäkuuta 1865 Mound Cityssä Illinoisissa ja myytiin 29. marraskuuta.
Sarah’s Key
upright|pienoiskuva|Kristin Scott Thomas elokuvan ensi-illassa vuonna 2010 Sarah’s Key on vuonna 2010 ensi-iltansa saanut ranskalainen draamaelokuva, jonka on ohjannut Gilles Paquet-Brenner. Elokuva perustuu Tatiana de Rosnayn menestysromaaniin Nimeni on Sarah, jonka pohjalta Paquet-Brenner ja Serge Joncour sovittivat elokuvan käsikirjoituksen. Kahdella eri aikatasolla liikkuvan elokuvan pääosaa näyttelee Kristin Scott Thomas, jonka näyttelemä yhdysvaltalainen, Pariisissa pitkään asunut toimittaja Julia Jarmond tutkii ranskanjuutalaisten kokoamista keskitysleireille toisen maailmansodan aikana ja törmää tutkimuksissaan juutalaistyttö Sarahin ja tämän veljen tarinaan.
Winnetou
thumb|300px|Winnetou saksalaisessa postimerkissä.
Delictum
Delictum ( < prepositio de ja linquo, hylkään) tarkoittaa rikosta eli deliktiä. Sana esiintyy seuraavien nimitysten osana:
Basedowin tauti
Historia
Jo antiikin kreikkalaiset kuvailivat Basedowin tautiin tyypillisiä oireita, joihin kuuluvat struuma, sydämen tykytys sekä poikkeava silmämunan ulkonema. Vuonna 1786 englantilainen lääkäri Caleb Parry tunnisti ja selitti ensimmäisen kerran edellä mainittujen oireiden yhdistelmiä, joita hän havaitsi muutamilla potilailla. Parryn poika julkaisi tutkimustulokset vasta isänsä kuoleman jälkeen vuonna 1825. Myöhemmin irlantilainen Robert James Graves (1797–1853) ja saksalainen Carl Adolph von Basedow (1799–1854) havaitsivat potilaillaan samankaltaisia oireita kuin Parry. Graves kuvasi sairauden vuonna 1835 ja Basedow hieman myöhemmin vuonna 1840.
Welschriesling
Viinejä
Alkon perusvalikoimaan kuuluu kolme viiniä, joiden valmistamiseen on käytetty Welschriesling-rypäleitä: halvat sekoiteviinit Magyar Fehér Bor ja Vino Mikulov sekä laadukkaampi itävaltalainen jälkiruokaviini Lenz Moser Prestige Trockenbeerenauslese. Kansainvälisesti arvostetuimpia Welschriesling-viinejä ovat esimerkiksi World Wine Championships -kilpailussa kultamitalilla palkittu jälkiruokaviini Hans Tschida 2002 TBA.
Erick Gutiérrez
Erick Gabriel Gutiérrez Galaviz (s. 15. kesäkuuta 1995 Ahome, Meksiko) on meksikolainen jalkapalloilija. Pelipaikaltaan hän on keskikenttäpelaaja. Gutiérrez edustaa alankomaalaista PSV Eindhovenia.
Maajoukkueura
Gutiérrez oli voittamassa CONCACAF-liiton alle 20-vuotiaiden mestaruutta Meksikon joukkueessa vuonna 2015. Vuonna 2016 hän oli mukana kesäolympialaisissa 2016 pelaten kaikissa Meksikon kolmessa ottelussa ja tehden neljä maalia Fidžiä vastaan. Meksikon A-maajoukkueessa Gutiérrez pelasi ensimmäisen kerran lokakuussa 2016. Ensimmäisen maaottelumaalinsa hän teki syyskuussa 2019 Yhdysvaltoja vastaan.
Helena Junttila
Tunnustuksia
Lapin taidetoimikunta palkitsi Junttilan vuonna 2013 Lapin taide-elämän puolesta tehdystä työstä. Vuonna 2016 Junttila oli LuostoClassicin vuoden taiteilija. Junttila sai Lapin rahastolta 2014 visuaalisten taiteiden kokovuotisen 22 000 euron apurahan. Vuonna 2011 hän sai Lapin taidetoimikunnalta 500 euron kohdeapurahan.
Kolttien perinnetalo
Museotoiminta
Perinnetalon yhteydessä toimii myös ulkomuseo, jonka saamelaismuseo Siida on pystyttänyt talon pihapiiriin. Siinä on rekonstruoitu Suonikylän aikainen kolttien kesäpaikka tupineen ja niliaittoineen.
James R. Schlesinger
Schlesinger syntyi juutalaiseen perheeseen New Yorkissa mutta kääntyi myöhemmin luterilaiseen kristinuskoon. Hän opiskeli taloustiedettä Harvardin yliopistossa ja opetti sitten alaa itse. 1960-luvulla hän työskenteli RAND Corporationille. Sittemmin hän työskenteli muun muassa vanhempana neuvonantajana Lehman Brothersille.
Jaakko Paasivirta
Ura
Paasivirta kirjoitti ylioppilaaksi 1950 Oulun lyseosta. Sen jälkeen hän aloitti kemian opinnot Helsingin yliopistossa. Hän valmistui sieltä filosofian kandidaatiksi 1954 ja lisensiaatiksi 1959. Hän väitteli tohtoriksi Oulun yliopistossa 1962 aiheesta Über 1-Methylnortricyclen-Verbindungen.
Ympäristökemian tutkija
Paasivirta oli huolissaan esimerkiksi jääkarhujen elinoloista, ja ilmakehään päässeiden kemikaalien vaikutuksesta luontoon hän oli huolissaan ympäristön kannalta, ihmiselle ei niistä hänen mukaansa ole välitöntä vaaraa.
Paasivirta julkaisi urallaan 300 tieteellistä artikkelia. Hän kirjoitti yhden artikkelin jopa A. I. Virtasen kanssa. ISI-instituutin listalla siteeratuimmista tieteentekijöistä Paasivirta oli vuonna 2004 yksi yhdeksästä suomalaisesta.
Zothique
Smith kirjoitti Zothique-novellit kolmessa erässä. Ensimmäiset kymmenen tarinaa valmistuivat vuosina 1932–1934, minkä jälkeen Smith piti taukoa fiktion kirjoittamisesta. Vuosina 1935–1938 hän kirjoitti neljä tarinaa lisää. 1940-luvun lopussa ja 1950-luvun alussa hän kirjoitti vielä kaksi Zothiqueen sijoittunutta novellia. Lisäksi Smith kirjoitti aiheesta runon ja näytelmän sekä joukon keskeneräiseksi jääneitä novelleja. Yhtä lukuun ottamatta kaikki valmistuneet Zothique-novellit julkaistiin ensi kertaa pulp-lehti Weird Talesissa. Myöhemmin sarja on julkaistu kokoelmana, mikä oli myös Smithin toive. Smithin Zothique-novellit on julkaistu myös suomeksi vuonna 2021 ilmestyneessä kokoelmassa Zothique.
Synkkä jumalankuva (1932)
”Synkkä jumalankuva (The Dark Eidolon) valmistui joulukuussa 1932 ja ilmestyi Weird Talesin tammikuun 1935 numerossa. Lehti ei hyväksynyt tarinaa heti, vaan Smith joutui lyhentämään sitä julkaisua varten. Alkuperäinen versio ei ole säilynyt. Novelli suomennettiin nimellä ”Musta seitti” kokoelmassa Viimeinen hieroglyfi.
”Synkkä jumalankuva” on pisin Zothique-tarina, ja alkuperäinen versio oli vieläkin pidempi. Tarinaa onkin kritisoitu liiallisesta pituudesta. Ryan Harveyn mukaan Smithin halu kuvailla synkkiä näkyjään menee liiallisuuksiin ja hidastaa juonta tarpeettomasti. Kuitenkin ”Synkän jumalankuvan” kuolemaa ja rappiota vilisevä kuvasto tekee siitä yhden keskeisimmistä Zothique-novelleista. Tarinassa on myös ironiaa, kun Namirrhan palvoma paha jumala Thasaidon huomauttaa viisaasti, että Namirrhan tulisi itse asiassa olla kiitollinen Zotullalle, sillä ilman tätä hänestä ei koskaan olisi tullut mahtavaa velhoa. Humoristisena yksityiskohtana Namirrhan nimi on lopusta alkuun luettuna Ahriman, pahuuden henkilöitymä zarathustralaisuudessa.
Kuningas Euvoranin matka (1933)
”Kuningas Euvoranin matka” kertoo kuningas Euvoranista, jonka kruunussa on harvinainen täytetty gazolba-lintu. Euvoran saa vangiksi velhon, jonka hän määrää kidutettavaksi. Velho kostaa loitsimalla gazolban, joka herää eloon ja lentää pois. Valtansa säilyttääkseen Euvoranin on löydettävä uusi gazolba, jota hän lähtee metsästämään kaukaisen idän saaristosta. Siellä hän kohtaa monenlaisia seikkailuja, kuten vampyyrejä sekä jättiläislintuja, jotka vangitsevat ja täyttävät ihmisiä.
”Kuningas Euvoranin matka” oli alkujaan tarkoitettu Smithin Hyperborea-sarjaan, mutta kirjoitusprosessin aikana sen miljöö vaihtui. Will Murray on esittänyt, että Smith oli kirjoitusaikaan niin innoissaan Zothiquesta, ettei saanut kirjoitettua muuta. Ryan Harvey taas on arvellut, että syynä oli Zothique-tarinoiden Hyperborea-sarjaa parempi taloudellinen menestys. Joka tapauksessa novellissa on mukana ironista huumoria ja satiiria, mikä on tyypillistä Hyperborea-tarinoille mutta epätavallista Zothiquelle. Harveyn mukaan ”huumoriton Zothique” ei olekaan sopiva miljöö tarinalle, jonka ironia monen Hyperborea-tarinan tavoin käy tympeäksi liian nopeasti.
Kutoja hautaholvissa (1933)
”Kutoja hautaholvissa” (The Weaver in the Vault) valmistui maaliskuussa 1933 ja ilmestyi Weird Talesissa seuraavan vuoden tammikuussa. Wrightin pyynnöstä Smith kuvitti novellin itse.
Xeethra (1934)
”Xeethra” poikkeaa muista Zothique-tarinoista, sillä siinä ei ole kuvauksia kidutuksesta, epäkuolleista tai muista kauhuista. Sen sijaan sen teemoja ovat kaipuu ja katumus. Ryan Harveyn mukaan tarina on yksi parhaista Zothique-novelleista. Hän tulkitsee sen viestiksi, että kuolevassa maailmassa muisti on ”äärimmäinen kirous” ja että tietämättömyys on joskus siunaus. Xeethra on elämäänsä paimenena tyytyväinen, kunnes syö hedelmästä, joka antaa hänelle muistin. Tuhoon tuomitussa maailmassa elävä voi olla onnellinen, kunhan ei ole tietoinen sen ylevästä menneisyydestä. Teemoiltaan ”Xeethra” muistuttaakin Poseidonis-tarinaa ”Viimeinen loitsu” (1930).
Ilalothan kuolema (1937)
”Ilalothan kuolema” muistuttaa varhaisia Zothique-tarinoita siinä, ettei sillä ole juurikaan juonta, vaan se keskittyy kuvailemaan hautakammioita ja nekromantiaa. Harvey pitää tätä askelena oikeaan suuntaan kahden vähemmän onnistuneen novellin jälkeen.
Zothique (runo, tuntematon ajankohta)
”Zothique” on nelisäkeistöinen runo, joka kuvailee Smithin luomaa maailmaa ja sen puutarhoja, naisia ja meriä. Runon kirjoitusajankohta ei ole tiedossa, mutta todennäköisesti se valmistui ennen vuotta 1948. Se ilmestyi ensimmäisen kerran Arkham Housen vuonna 1951 julkaisemassa runokokoelmassa The Dark Chateau. Runo on julkaistu suomeksi Zothique-kokoelmassa.
The Feet of Sidaiva (juonisynopsis, 1940–1941)
1940-luvun alussa Smith käynnisteli kirjailijanuraansa uudelleen, mutta ei saanut valmiiksi asti yhtään Zothique-novellia. Hän kuitenkin suunnitteli tarinaa nimeltä ”The Feet of Sidaiva” ja kirjoitti siitä myös lyhyen juonitiivistelmän. Sen mukaan ”Sidaiva, tanssijatar Ummauksen hovissa, kuuluisa kautta Zothiquen sulokkaasta tanssistaan ja kauniista jaloistaan, joutuu prinsessa Lunalian mustasukkaisuuden uhriksi.” Smithin tyylitellyt tarinat eivät kuitenkaan saaneet Weird Talesin uudelta päätoimittajalta Dorothy McIlwraithilta hyväksyntää, joten ”The Feet of Sidaiva” jäi suunnitteluasteelle.
Sillihait
Sillihait (Lamnidae) on sillihaikaloihin kuuluva valtamerissä elävä kalaheimo.
Dashon Goldson
NFL-ura
San Francisco 49ers varasi Washingtonin yliopiston joukkueessa yliopistojalkapalloa pelanneen Goldsonin vuoden 2007 NFL:n varaustilaisuudessa, tilaisuuden neljännellä kierroksella. Hän pelasi tulokaskaudestaan 2007 kauteen 2012 asti 49ersin riveissä, vaikka oli allekirjoittaa vapaana pelaajana sopimuksen New England Patriotsin kanssa ennen kauden 2011 alkua.
USS Manhattan (1863)
Valmistus
Perine, Secor and Company New Yorkista valmisti aluksen Joseph Coldwellin telakalla Jersey Cityssä New Jerseyssä. Alus laskettiin vesille 14. lokakuuta 1863 ja otettiin palvelukseen 6. kesäkuuta 1864 New Yorkin laivastontelakalla päällikkönään J. W. A. Nicholson.
Palvelus
Alus lähti 25. huhtikuuta 1876 Floridan länsirannikolta Port Royaliin Etelä-Carolinaan. Alus partioi rannikon edustalla kesäkuuhun 1877, jolloin se lähti Norfolkiin Virginiaan. Vuotta myöhemmin alus hinattiin Jamesjokea ylös ja se ankkuroitiin Brandoniin. Alus siirrettiin 1881 City Pointiin ja edelleen 1888 Richmondiin. Lopulta alus siirrettiin Philadelphiaan, jossa se makasi ankkurissa League Islandilla aina vuosisadan vaihteeseen. Alus poistettiin laivastoluettelosta 14. joulukuuta 1901 ja myytiin 24. maaliskuuta 1902.
Oludamola Osayomi
Osayomi on 163 senttimetriä pitkä ja painaa kilpailukunnossaan 63 kg.
F. A. Ottelin
Fredrik Alarik Ottelin (6. marraskuuta 1853 Pälkäne – 12. maaliskuuta 1916 Kruunupyy) oli suomalainen agronomi ja maatalousaiheista kirjoittanut tietokirjailija ja suomentaja.
Henry Umoru
Umoru siirtyi kotimaastaan Nigeriasta Suomeen vuonna 2005 ja on pelannut tästä lähtien Suomen koripalloilun kahdella ylimmällä sarjatasolla. Umorun edustamat seurat Suomessa ovat olleet Äänekosken Huima, Lapuan Korikobrat sekä Kauhajoen Karhu.
Umoru on pelannut Äänekosken Huimassa myös 22-vuotiaiden SM-sarjaa, ja koska Korisliigan herrasmiessopimuksessa juniorisarjoja Suomessa pelanneet ulkomaalaiset rinnastetaan suomalaispelaajiin, ei Umoru täten kuluta joukkueensa ulkomaalaiskiintiötä.
Sulo Nykänen
Sulo Nykäsen vanhemmat olivat Pietarissa kultasepänliikkeen 1880-1917 omistanut kultaseppämestari sekä Fabergén työmestari Gabriel Nykänen (1854-1921) ja Mäntsälästä kotoisin ollut Henrika (Hinni) Juhanantytär Tuomala Öhberg (1858-1934), joka omisti Pietarissa ompelimon. Perheessä oli viisi lasta, joista isoveli Vietti Nykänen oli opiskellut arkkitehdiksi ja insinööriksi. Sulo Nykänen meni ensimmäisen maailmansodan aikana Venäjän armeijan palvelukseen.
Jens Karlsson
pienoiskuva|Jens Karlsson vuonna 2007. Jens Karlsson (s. 7. marraskuuta 1982 Göteborg, Ruotsi) on ruotsalainen jääkiekkoilija, joka edustaa Norjan GET-ligaenissa pelaavaa Vålerenga Ishockeyta. Karlsson on Los Angeles Kingsin ensimmäisen kierroksen 18. varaus vuodelta 2001.
Raadonsyöjä
thumb|[[Paksunokkavaris on löytänyt pienen hain raadon syötäväkseen.]]
Kaede (1944)
Palvelus
Alus poistettiin alusluettelosta 5. lokakuuta 1945. Se siirrettiin 1. joulukuuta kuljettamaan sotilaita takaisin Japaniin. Alus luovutettiin 6. heinäkuuta 1947 sotakorvauksena Taiwanille, joka liitti sen laivastoonsa nimellä Hengyang. Alus romutettiin 1962-1963.
Kenttäpiikkiputki
Kenttäpiikkiputki kasvaa kuivilla niukkaravinteisilla alueilla, usein rannikoilla.
Kyle Beach
Pelaajaura
Beach pelasi viisi kautta Itävallan pääsarjassa Erste Bank Eishockey Ligassa edustaen EC Salzburgia, Graz 99ersia ja Villacher SV:tä. Kauden 2018–2019 hän pelasi Saksan toisella sarjasolla Tölzer Löwenissä ja 2019–2020 unkarilaisessa DVTK Jegesmedvékissä Slovakian Extraligassa.
Asetoiini
Valmistus ja käyttö
Yleensä asetoiini valmistetaan bioteknisesti käymisteitse asetaldehydistä. Sitä voidaan myös valmistaa pelkistämällä diasetyyliä sinkin avulla happamissa olosuhteissa tai hapettamalla 2,3-butaanidiolia. Asetoiinia käytetään aromiaineena esimerkiksi margariineissa. Asetoiinia muodostavat bakteerit tunnistetaan niin kutsutulla Voges–Proskauer-testillä, joka on käyttökelpoinen eri enterobakteerien tunnistamisessa.
Abydoksen kuningasluettelo
Luetteloa on pidetty arvokkaana historiallisena lähteenä. Kuitenkin Vanhan valtakunnan aikaiset hallitsijat ovat siinä osittain väärässä järjestyksessä. Sen sijaan se on ainoa lähde, josta useiden 7. ja 8. dynastian hallitsijoiden nimet tunnetaan.
Soisalon Seutu
Soisalon Seutu on kerran viikossa tiistaisin ilmestyvä, tabloidikoossa julkaistu sanomalehti. Lehden toimitus sijaitsee Leppävirran keskustassa. Vuonna 2015 levikki oli runsas 4 200 kappaletta. Jakelualue kattaa Leppävirran ja Vehmersalmen. Lehti on perustettu vuonna 1962.
Keats
Yhtye julkaisi vuonna 1984 ainoan albuminsa Keats. Sen tuotti Alan Parsons, mutta kappaleet olivat Keatsin jäsenten itse tekemiä. AllMusic-sivuston arvostelussa Keatsia kuvaillaan The Alan Parsons Projectin ”sivuprojektiksi” (offshoot) ja yhtyeen musiikkia äärimmäisen hiotuksi ja helpoksi kuunneltavaksi. Keats-albumi saa arvosanaksi neljä tähteä viidestä mahdollisesta.
Pertti Rannikko
Pertti Rannikko (s. 1952 Parainen) on Itä-Suomen yliopiston ympäristöpolitiikan emeritusprofessori. Hänen erikoisalojaan ovat luonnonvarojen paikallinen hallinta, metsäsosiologia ja maaseutupolitiikka. Rannikko kirjoitti ylioppilaaksi Turun suomalaisesta yhteiskoulusta 1971, suoritti valtiotieteiden kandidaatin tutkinnon Turun yliopistossa 1976, sekä valtiotieteiden lisensiaatin tutkinnon Turun yliopistossa 1982. Yhteiskuntatieteiden tohtorin tutkinnon Rannikko suoritti 1989 Joensuun yliopistossa.
Ura
Rannikko työskenteli Joensuun yliopiston Karjalan tutkimuslaitoksen assistenttina 1977-1990 ja erikoistutkijana 1990-2000. Maaseutu- ja ympäristöntutkimuksen dosenttina hän on ollut Joensuun yliopistossa vuodesta 1995 lähtien. Vuosina 2000-2002 Rannikko toimi Joensuun yliopistossa määräaikaisena ympäristöpolitiikan professorina ja vuodesta 2002 alkaen Joensuun yliopistossa ja sittemmin Itä-Suomen yliopistossa ympäristöpolitiikan professorina. Rannikko on toiminut kymmenen Suomen Akatemian tutkimusprojektin johtajana, sekä varttuneena tieteenharjoittajana 1995-1996 ja 2007-2008. Rannikko oli Maaseudun uusi aika -lehden päätoimittajana vuosina 1993-1995. Vuonna 2008 Tieteentekijöiden liitto valitsi Pertti Rannikon vuoden tieteentekijäksi.
IRIS-T
IRIS-T SL
IRIS-T SL on maasta laukaistava ilmatorjuntaohjus, jonka on kehittänyt Diehl BGT Defence Saksan ilmavoimille IRIS-T-ohjuksen pohjalta. Diehl valitsi Nammon päivitetyn rakettimoottorin kehittämiseen ohjukseen. Intracom Defense Electronics kehitti uuden ohjelmiston ohjuksen datalinkkiä varten. SENER sai sopimuksen kehittää ohjausjärjestelmän.
Unkarin kansannousu
Kommunismi Unkarissa
Maaliskuussa vasemmistopuolueet loivat vasemmistoblokin, joka alkoi vaatia virkakoneiston puhdistuksia taantumuksellisista aineksista. Unkarin pientalonpoikien puolue joutui erottamaan porvarillisia kansanedustajiaan ja niin sanottujen B-listojen kautta erotettiin viroistaan 60 000 henkilöä. Unkarin pientalonpoikien puolue menetti puhdistuksissa vähäisetkin yhteytensä armeijaan ja poliisiin. Vasemmiston hyökkäys pientalonpoikien puoluetta vastaan jatkui joulukuussa 1946, jolloin kommunistien hallitsema turvallisuuspoliisi ilmoitti paljastaneensa tasavallan vastaisen ”salaliiton”, johon liitettiin tutkinnoissa henkilöitä Unkarin pientalonpojista ja Talonpoikaisliitosta. Pidätetyksi päätyi esimerkiksi Talonpoikaisliiton Béla Kovács. Presidentti Zoltán Tildy ja pääministeri Ferenc Nagy olivat lähes aina valmiita sopimuksiin vasemmiston kanssa ja hallitusyhteistyön jatkuminen alkoi jakaa puolueen kannattajakuntaa.
Preeriahaukka
Lisääntyminen
Pariutuminen tapahtuu muuttomatkalta palattua. Reviirin koko on 59–315 neliökilometriä. Pesä on tavallisesti kalliojyrkänteen ulkonemalla eikä siinä ole muuta kuin kuoppa, johon naaras munii 2–6, keskimäärin viisi munaa. Muninta tapahtuu kahden päivän välein ja naaras hautoo 29–31 päivää. Koiras voi joskus osallistua haudontaan, mutta pääasiassa se hankkii perheelle ruoan. Poikaset jättävät pesän lentokykyisinä keskimäärin 38 päivää vanhoina ja itsenäistyvät keskimäärin 65 päivän kuluttua. Emot ovat pesällä erittäin aggressiivisia ja häätävät pesän lähistöltä niin maakotkat, kaliforniankondorit, amerikanhuuhkajat kuin amerikanhiirihaukat sekä maapedot.
Unkarin kansannousu
Kommunismi Unkarissa
Unkarissa alkoi Stalin-kultin kaltainen johtohenkilöiden palvonta, jonka kohde Unkarissa oli Rákosi. Proletariaatin diktatuuria rakennettaessa kansan valvontaa ja puhdistuksia toteutti Valtion Turvallisuuden Virasto eli ÁVH. ÁVH käsitti suurimmillaan 50 000 henkilöä ja vuoteen 1953 mennessä sen valvonnan alaisena oli sabotöörejä ja vakoilijoita etsittäessä 1,2 miljoonaa henkilöä. ÁVH:n kuulustelumenetelmiin kuuluivat esimerkiksi valvottamiset, valeteloitukset ja kuulusteltavien perheenjäsenten uhkailu. Kuulusteluja seurasivat näytösoikeudenkäynnit, joiden tuloksena oli usein kuolemantuomio.
Neuvostojoukot palaavat Budapestiin
Taistelut Budapestissa päättyivät melko nopeasti panssarivaunujen saapumisen jälkeen. Pisimpään vastarintaa tehtiin Csepelin saarella, joka vallattiin vasta 11. marraskuuta. 11. marraskuuta neuvostojoukot ilmoittivat myös virallisesti voittaneensa. Pieniä vastarintapesäkkeitä oli Budapestin ulkopuolella Miskolcin ja Salgótarjánin ympäristössä kuitenkin vielä kuun loppuun saakka. Kádárin hallitus saapui Budapestiin 7. marraskuuta.
Paul LaDue
Ura
Ennen kauden 2016–2017 alkua Kings lähetti LaDuen Reigniin. Helmikuussa LaDue nostettiin ensimmäistä kertaa NHL-kokoonpanoon hänen tehtyä Reignin paidassa alkukauden aikana 36 ottelussa 18 tehopistettä. LaDue debytoi Kingsin paidassa 7. helmikuuta ottelussa Tampa Bay Lightningia vastaan. Hän sai ottelussa jääaikaa 16.11 minuuttia.
Varjoja Kannaksella
Juoni
Vastavakoilu ryhtyy ottamaan selvää Runolinnan epämääräisistä asukkaista. Kirjailija Someron kautta saa alkunsa huhu, että linnoitustöiden piirustukset ovat Aarno Teräksen salkussa. Rosvot varastavat salkun, mutta sieltä löytyy ainoastaan roskapaperia. Niinpä konnat päättävät kidnapata Birgitin saadaakseen piirustukset Teräkseltä. Somero osoittautuu vastavakoilun luutnantiksi. Rosvojen pääjehu Kausalainen toimittaa Veronican avulla Birgitille väärennetyn kirjeen, jossa sovitaan Birgitin ja Aarnon tapaamisesta huvimajalla. Aarno saa saman viestin. Hän ja Birgit joutuvat rikollisten ansaan, mutta Somero pelastaa heidät.
Vuohenoja (puro)
Puron kulku
Ruotulan ja Huikkaan kaupunginosien alueella Pappilanojaan laskee pohjoisesta Ritakadun viertä Ritaoja, joka tuo vedet Tampereen Tenniskeskuksen ja Golfkentän alueelta. Ilmeisesti näillä main Pappilanojan nimi vaihtuu Vuohenojaksi.
Talokeskus
Historia
Keskittyminen ydinosaamiseen
Vuonna 1980 Kiinteistöliitto ja Talokeskus sopivat lämmöntarkkailun siirtymisestä takaisin yhtiön liiketoiminnaksi, mikä vakautti yhtiön taloudellisen tilanteen. Yhtiö käynnisti tämän jälkeen pian uusia liiketoiminta-alueita, joita olivat sähkötekninen konsultointi ja ATK-pohjainen kulutusseuranta. Samalla Talokeskus laajensi liiketoimintaansa myös liike- ja toimitilakiinteistöihin.
Príncipe de Asturias (R-11)
Príncipe de Asturias (runkonumero R-11) oli Espanjan laivaston vuonna 1982 vesille laskettu lentotukialus.
Carlos Megía Dávila
Carlos Megía Dávila (s. 7. heinäkuuta 1966 Madrid, Espanja) on espanjalainen jalkapalloerotuomari. Hän tuomitsi vuodet 1995–2009 Espanjan Primera Divisiónissa, yhteensä 220 ottelua.
Hänen isänsä oli myös jalkapallotuomari. Nykyään Megía Dávila työskentelee Real Madridin organisaatiossa.
Espanjan suurin urheilulehti Marca palkitsi kausina 2007–2008 ja 2008–2009 Megía Dávila Primera Divisiónin parhaana erotuomarina (Guruceta).
B12-vitamiini
Oheisen tietolaatikon tiedot ovat syanokobalamiinille.
Suositukset ja saanti
B12-vitamiinin imeytyminen elimistöön heikkenee ihmisen ikääntyessä etenkin 60 ikävuoden jälkeen.
Syyt
Mahalaukun kirurginen osittaispoisto voi johtaa puutokseen. Oireet alkavat noin 4 vuoden jälkeen poistosta. Koko mahan poisto johtaa aina puutokseen. Leikkaus voi johtaa myös raudanpuuteanemiaan, joka voi häiritä suurentuneita eli makrosyyttisiä punasoluja aiheuttavan B12-puutoksen toteamista, sillä raudanpuuteanemiassa solut ovat poikkeavan pieniä eli mikrosyyttisiä.
Oireet
Puutoksessa ilmenee myös peruuttamattomia hermosto-oireita, joita ovat esimerkiksi ataksia, raajojen asentoaistin menetys, tunnottomuus ja muu kehoalueissa symmetrisesti etenevä parestesia. Symmetristä näön menetystä voi ilmetä myös, mutta harvoin. Hermo-oireet johtuvat myeliinin tuhosta eli demyelinaatiosta. Tuho alkaa usein ääreishermostosta eli käsistä ja jaloista, ja etenee hajanaisesti lopulta selkäytimeen. Pitkittyneessä puutoksessa oireita voi ilmetä myös keskushermostossa. Näitä ovat muun muassa unohtelu, masennus, ärtymys, psykoosi, dementia ja lopulta tappava hautonomisen hermoston toiminnan pettäminen. Demyelinaatio liittyy B12:tä vaativan metyylimalonyyli-CoA-mutaasin vajaatoimintaan, joka on osa myeliinin tuottoa.
Verenkuva ja virtsa
Virtsan MMA-pitoisuus kasvaa B12-puutoksessa, muttei folaattipuutoksessa. Pitoisuudet kasvavat eritoten syötäessä propionihappoa tai muita parittoman hiiliketjun rasvahappoja. Syy pitoisuuskasvuun on näitä rasvoja käsittelevän metyylimalonyyli-CoA-mutaasin vajaatoiminta, joka vaatii toimiakseen adenosyylikobalamiinia, joka on eräs B12-muoto.
Ruokapitoisuudet
Eläinperäiset ruoat eli lihat, maitotuotteet ja munat sisältävät B12-vitamiinia. Erityisen paljon sitä on muun muassa eläinten maksoissa ja munuaisissa, kaloissa, naudanlihassa, kypsytetyissä juustoissa sekä joissain simpukoissa. Kasveissa, sienissä tai muissa ei-eläinperäisissä ruuissa ei lähtökohtaisesti ole B12:tä, mutta bakteerit, joille ruoat ovat altistuneet, voivat tuottaa sitä. Kasviperäiset ruoat eivät silti ole luotettava B12-lähde, joten vegaanien kannattaa siksi syödä B12-lisäravinteita tai ruokia, joihin sitä on lisätty.
Kobalamiinirakenne
pienoiskuva|Syanokobalamiini. Korriinirengas on värjätty pinkiksi. Koboltti on vihreällä. Kobalamiinit ovat koordinaatiokompleksien ryhmä. Niissä on kaikissa korriinirengas. Osassa renkaan hiilistä on kiinni asetamidien, propaaniamidien ja metaanien radikaaleja. Renkaan keskellä on sen pyrrolien typpiin 4:stä kohtaa koordinoitunut koboltti-ioni (Co). Propaaniamidiin on amidisidoksella kiinnittynyt (S)-1-amino-2-propanoli, joka muodostaa joustavan varren molekyyliin. Aminopropanolin OH-ryhmässä on fosfoesterisidoksella kiinni D-riboosi-5-fosfaatti. Tässä on kiinni α-glykosidisidoksella 5,6-dimetyylibentsimidatsoli N1-typestään. Tämä dimetyylibentsimidatsolin ribonukleotidirakenne on kiertynyt aminopropanolivarren ansiosta korriinin alle. Dimetyylibentsimidatsolin N3-typpi on 5. kobolttiin koordinoitunut ligandi.
Imeytyminen
Verestä TC2-B12-kompleksi siirtyy sitä vaativiin soluihin TC2-reseptorin (geeni CD320) ja megaliinin avulla. Soluissa kompleksi päätyy lysosomeihin, joissa TC2 irtoaa. B12 vapautuu kob(III)alamiinina solulimaan. Tästä osa muuntuu solulimassa metyylikobalamiiniksi metioniinisyntaasilla ja osa mitokondrioissa adenosyylikobalamiiniksi metyylimalonyyli-CoA-mutaasilla.
Historia ja nimet
1929 William Bosworth Castle (1897–1990) osoitti mahanesteessä olevan jokin tuntematon kehon erittämä eli "sisäinen tekijä", joka sitoutui maksassa olevaan tuntemattomaan "ulkoiseen tekijään" (B12-vitamiiniin) vatsahaposta tai pepsiinistä riippumattomasti. Kokeissaan Castle syötti terveille ihmisille proteiineja lihan muodossa. Noin 45 minuutin ruoansulatuksen jälkeen terveet oksensivat ulos mahanestettä, joka annettiin pernisiöösiä anemiaa poteville nenäletkulla. Anemiaa potevien anemian paranemiseen johtava vaste veressä oli lähes samanlainen kuin Minotin ja Murphyn maksan ruokintakokeissaan havaitsema.
Lievestuoreen Liisa
Myöhempiä tapahtumia
Vuonna 2003 Vexi Salmi kirjoitti kappaleen jatko-osan, jonka levytti Irwin Goodmanin vanha soittokaveri Markku Laamanen. Kyseisessä laulussa eläkkeelle jääneen Liisan elämä hymyilee, mutta hänen miehensä on kuollut, joten Liisa käy iltaisin hautausmaalla. Hän käy myös tanssimassa läheisen motellin parketilla ja suhtautuu iloisesti elämään.
Ben Mendelsohn
Vuonna 2016 Mendelsohn palkittiin parhaan miessivuosan Emmyllä roolistaan draamasarjassa Bloodline. Hän on esiintynyt myös elokuvissa Rogue One: A Star Wars Story (2016) ja Ready Player One (2018) sekä näytellyt skrullikenraalia nimeltä Talos Marvel Cinematic Universen elokuvissa Captain Marvel (2019) ja Spider-Man: Far From Home (2019) sekä Disney+-sarjassa Secret Invasion (2023).
Yksityiselämä
Mendelsohn meni naimisiin brittiläisen kirjailijan Emma Forrestin kanssa vuonna 2012, ja hänellä on kaksi lasta.
Jälleenvalokuvaus
Menetelmät ja tekniikat
Tarkassa jälleenvalokuvauksessa määritellään yleensä useita seikkoja ennen valokuvan ottamista. Tärkeä lähtökohta on vanhan kuvan valinta. Jotta voidaan näyttää jatkuvuus kahden kuvan välillä, jälleenvalokuvaaja sisällyttää yleensä kuvaan rakennuksen tai muu kohteen, joka on läsnä uudessa näkymässä. Joidenkin kaupunkien näkymät muuttuvat niin paljon, että alkuperäiset rakennukset ovat täysin myöhemmin rakennettujen rakennusten peitossa, tai on purettu. "Ennen ja nyt" kuva voidaan ottaa, mutta siinä ei ole mitään yhteistä, joka yhdistäisi kahta kuvaa.
Askja
Alueen nähtävyydet
Askja on suosittu turistinähtävyys. Alueella on kaksi retkeilymajaa ja mahdollisuus leiriytyä. Alueelle johtavat tiet ovat auki vain kolme-neljä kuukautta kesäkuusta lokakuun alkuun.
Dene O’Kane
Dene O’Kane (s. 24. helmikuuta 1963) on uransa lopettanut uusiseelantilainen snooker-ammattilainen.
Jakautumistilavuus
Jakautumistilavuus (V_D) on farmakologiassa käytetty suure, joka kuvaa lääkeaineen jakautumista elimistössä.
Jakautumistilavuus on teoreettinen suure, eikä se kuvaa täsmällisesti lääkeaineen vaikutuksia tai sen jakautumista esimerkiksi eri kudoksiin.
Kapitalismi
Historia
Vuosien 1500–1700 välisenä aikana luonnontieteet edistyivät vallankumouksellisesti. Ajasta käytetään nimitystä tieteellinen vallankumous. Maantieteellisesti ajankohdan tapahtumat sijoittuvat Eurooppaan, ja yhteiskunnallisessa hierarkiassa tapahtumat koskivat oppineista koostunutta eliittiä; koko kansaa koskevaksi saavutukset tulivat pitkälti vasta teollisen vallankumouksen myötä.
Edvard Ukkonen
Mikkelin klassillisesta lyseosta ylioppilaaksi kirjoittanut Ukkonen opiskeli Helsingin yliopistossa, kunnes aloitti Mikkelin Sanomien toimitussihteerinä 1917. Vuonna 1919 oli Turussa ilmestyneen Uuden Auran toimitussihteeri, josta Ukkonen siirtyi 1920 Poriin Satakunnan Kansan toimitussihteeriksi. Kolme vuotta myöhemmin hän aloitti lehden apulaispäätoimittajana hoitaen tehtävää kuolemaansa saakka. Ukkonen oli Suomen Sanomalehtimiesten Liiton hallituksen jäsen vuodesta 1921 lähtien. Hän kuoli toukokuussa 1941 sydänkohtaukseen.